RO
L 314/14
Jurnalul Oficial al Uniunii Europene
6.12.2022
În scopul studiilor menționate la primul paragraf, Centrul folosește și alte date relevante, de exemplu, cu privire la factorii de mediu și socioeconomici.
(3a) Centrul își poate utiliza resursele și poate apela la laboratoare de referință pentru a efectua cercetări pe teren, pentru colectarea de date și analiza datelor, cu scopul de a ajuta organismele naționale relevante să colecteze date fiabile.”; (c) alineatul (4) se înlocuiește cu următorul text: „(4) Centrul consultă CSS, Comisia și alte organisme sau agenții relevante ale Uniunii cu privire la planificarea și stabilirea priorităților cercetării și ale studiilor în domeniul sănătății publice, ținând seama de avizul forumului consultativ.”
8.
Articolul 7 se înlocuiește cu următorul text: „Articolul 7 Procedura de aviz științific (1)
Centrul emite avize științifice cu privire la orice aspect care se încadrează în sfera misiunii sale:
(a) în toate cazurile pentru care legislația Uniunii prevede consultarea Centrului; (b) la cererea Parlamentului European sau a unui stat membru; (c) la cererea Comisiei, a CSS sau a EMA; și (d) din proprie inițiativă.
(2) Cererile de aviz științific menționate la alineatul (1) explică în mod clar problema științifică ce trebuie abordată și interesul pe care îl prezintă pentru Uniune și sunt însoțite de informații generale suficiente cu privire la problema respectivă.
Dacă este necesar, în cazul în care avizele științifice se concentrează asupra unui anumit stat membru, statul membru în cauză are posibilitatea să contribuie cu expertiză.
(3) Centrul se asigură că dispune de capacitatea de a anticipa și de a reacționa rapid pentru a emite avize științifice într-un termen convenit de comun acord.
Avizele științifice ale Centrului sunt accesibile și operaționale pentru factorii de decizie politică.
(4) În cazul în care există mai multe cereri cu privire la aceeași problemă sau dacă o cerere nu respectă alineatul (2), Centrul poate refuza să emită un aviz științific sau poate propune modificarea cererii respective în consultare cu instituția, comitetul, agenția sau statul membru care a formulat cererea.
În cazul în care cererea este refuzată, Centrul comunică motivele refuzului instituției, comitetului, agenției sau statului membru care a formulat cererea.
(5) În cazul în care Centrul a emis deja un aviz științific cu privire la problema care constituie obiectul unei cereri și concluzionează că nu există elemente științifice care să justifice reexaminarea problemei respective, instituției, comitetului, agenției sau statului membru care a formulat cererea îi sunt comunicate informații în sprijinul concluziei respective.
(6) Regulamentul intern al Centrului stabilește cerințele privind prezentarea, motivarea și normele privind transparența pentru publicarea avizelor științifice.”
9.
Articolul 8 se înlocuiește cu următorul text: „Articolul 8 Funcționarea sistemului de alertă precoce și răspuns (1) Centrul susține și asistă Comisia gestionând SAPR în conformitate cu articolul 18 din Regulamentul (UE) 2022/ 2371 și asigurând, împreună cu statele membre, capacitatea de răspuns la amenințările pentru sănătate în mod coordonat și prompt.
(2)
Centrul:
(a) analizează conținutul mesajelor pe care le primește prin intermediul SAPR; (b) furnizează statelor membre și Comisiei informații, expertiză, opinii, formare și evaluări ale riscului; și (c) se asigură că SAPR este conectat în mod eficient și efectiv la celelalte sisteme de alertă ale Uniunii.